Държавен вестник, бр. 100, 2009 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  100
17. съгласува документациите по проце­
дурите за възлагане на обществени поръчки 
и проектите на договори за възлагане на об­
ществени поръчки, разработени от областните 
пътни управления, както и документацията по 
процедурите за сключване на анекси;
18. предлага план за възлагане на обществени 
поръчки, свързани с дейността на дирекцията;
19. обобщава и анализира информацията за 
състоянието на мостовете и тунелите на репу­
бликанските пътища, въз основа на които прави 
предложения за коригиране и оптимизиране 
компонентите на системата за управление на 
поддържането;
20. одобрява месечни задания за текущ ре­
монт и поддържане в рамките на осигурения 
годишен бюджет.
Чл. 23. Дирекция „Изпълнение на проекти по 
Оперативна програма „Регионално развитие“ и 
по програмите за териториално сътрудничество 
на Европейския съюз”:
1. организира, осъществява и координира 
дейностите по подготовка, възлагане, упра­
вление, наблюдение, отчитане и въвеждане в 
експлоатация на пътни инфраструктурни обекти 
с характер на ново строителство, рехабилитация, 
реконструкция и основен ремонт, финансирани 
със средства от фондовете на Европейския 
съюз, в т. ч.:
а) разработва проектни предложения съ­
гласно изискванията на съответния договарящ 
орган, осъществява административно и техниче­
ско управление на проектите, изпълнявани по 
европейски програми „Регионално развитие“, 
и програмите за териториално сътрудничество, 
финансирани от Европейския съюз;
б) подпомага дирекция „Обществени по­
ръчки и публично-частно партньорство“ при 
подготовката на документациите за възлагане 
на обществени поръчки и участва в провежда­
нето на процедури за възлагане на обществени 
поръчки;
в) координира изпълнението и отчитането 
на проектите по програмите;
г) изготвя доклади за напредъка на проектите, 
изпълнявани по програмите, до управителния 
съвет и чрез него до управляващите органи, 
отговорни за наблюдението и контрола по 
усвояването на средства от фондовете на Ев­
ропейския съюз;
д) осъществява координация с управляващия 
орган по Оперативна програма „Регионално 
развитие“ и програмите за териториално съ­
трудничество;
2. участва в разработването на предложения 
за инвестиционните програми на агенцията и 
средствата за тяхното осъществяване по отноше­
ние на усвояването на средства от европейски 
програми и проекти; 
3. участва в разработването на дългосрочна 
стратегия за развитие на републиканските пъ­
тища и на средносрочна оперативна програма 
за нейното изпълнение;
4. дава становища по научни разработки, 
проекти на нормативни актове, технико-ико­
номически предложения и други въпроси;
5. изготвя предложения за финансови разчети 
на дирекцията и отчети за изпълнението им;
6. осигурява и гарантира съответствието на 
процедурите по изпълнение на проектите с нор­
мативните изисквания съгласно националното 
законодателство и изискванията на програмите;
7. изготвя и съгласува с дирекция „Анализ 
на риска и оперативен контрол“ периодични 
отчети за напредъка по изпълнението на про­
ектите, подготвя необходимата информация за 
искане на средства от управляващия орган по 
Оперативна програма „Регионално развитие“ 
и програмите за териториално сътрудничество, 
както и доклади за установени нередности и 
друга финансова, административна и техническа 
документация;
8. изготвя или координира изготвянето на 
тримесечни доклади до управителния съвет, 
които съгласува с дирекция „Анализ на риска 
и оперативен контрол“ и в които отчита подго­
товката на проекта, техническото и финансовото 
му изпълнение, изпълнението на календарния 
график и на показателите за изпълнение на 
целите на проекта, и посочва проблемите и 
мерките за тяхното преодоляване;
9. съвместно с дирекция „Анализ на риска 
и оперативен контрол“ и с дирекция „Бюджет, 
финанси и разплащания по проекти“ разработва 
индикаторите за техническото и финансовото 
изпълнение за всеки конкретен проект;
10. предлага план за възлагане на обществени 
поръчки, свързани с дейността на дирекцията;
11. координира и осигурява изпълнението на 
ангажиментите по чл. 10, ал. 1, т. 12 и чл. 11, 
ал. 2, т. 6; координира и осигурява изпълнени­
ето на проектите по отношение на Оперативна 
програма „Регионално развитие“ и програмите 
за териториално сътрудничество; 
12. организира изпълнението и приключ­
ването на проектите, които са стартирани по 
Програма ФАР, архивира и съхранява доку­
ментацията по тях.  
Чл. 24. Дирекция „Изпълнение на проекти 
по Оперативна програма „Транспорт“ и Кохе­
зионен фонд“:
1. организира, осъществява и координира 
дейностите по подготовка, възлагане, упра­
вление, наблюдение, отчитане и въвеждане в 
експлоатация на пътни инфраструктурни обекти 
с характер на ново строителство, рехабилитация, 
реконструкция и основен ремонт, финансирани 
със средства от фондовете на Европейския съюз 
по Оперативна програма „Транспорт“ и по Ко­
хезионния фонд (Регламент 1164/94), в т. ч.: